proxectonos/corpus_dominio_legal_administrativo_tmp huggingface dataset:
ACORDO do 6 de maio de 2014 polo que se fai pública a distribución de espazos gratuítos nos medios de comunicación de titularidade pública, a favor das entidades políticas concorrentes ás eleccións ao Parlamento Europeo, convocadas polo Real decreto 213/2014, do 31 de marzo, efectuada pola Comisión de Radio e Televisión o día da data e aprobada pola Xunta Electoral Provincial no mesmo día.
Xunta Electoral Provincial da Coruña — III. Outras disposicións — 07/05/2014

En cumprimento do previsto na Instrución 4/2011, do 24 de marzo, da Xunta Electoral Central, de interpretación do artigo 66 da Lei orgánica do réxime electoral xeral no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, acórdase a publicación no Diario Oficial de Galicia do anuncio de aprobación da proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio e Televisión o día 6 de maio de 2014, a favor das entidades políticas concorrentes ás eleccións ao Parlamento Europeo, que teñen dereito a espazos gratuítos de propaganda electoral. Así mesmo, faise constar que as entidades políticas que se consideren afectadas poden examinar esta proposta e os seus antecedentes, na Secretaría desta xunta, no prazo preclusivo do día seguinte ao da publicación do acuerdo e formular perante esta xunta electoral, dentro do mesmo prazo, os recursos que consideren oportunos.
A Coruña, 6 de maio de 2014
RESOLUCIÓN do 16 de abril de 2014 pola que se dá publicidade á encomenda de xestión á Secretaría Xeral de Calidade e Avaliación Ambiental, subscrita no exercicio 2014, para a realización dos traballos de explotación e mantemento dunha rede de calidade das augas e verteduras ao dominio público hidráulico (rede Cave).
Augas de Galicia — III. Outras disposicións — 07/05/2014

Denominación: encomenda de xestión de Augas de Galicia á Secretaría Xeral de Calidade e Avaliación Ambiental para a explotación e o mantemento dunha rede de calidade das augas e verteduras ao dominio público hidráulico (rede Cave).
Actividade: tarefas de mantemento precisas para o correcto funcionamento da rede automática de control da calidade das augas superficiais continentais e de control de verteduras ao dominio público hidráulico que reporta información das condicións do medio receptor en tempo real. O ámbito territorial de aplicación dos traballos que se van desenvolver é o integrado pola demarcación hidrográfica Galicia-Costa.
Natureza e alcance da xestión encomendada: esta encomenda ten natureza intrasubxectiva ao ser Augas de Galicia e a Secretaría Xeral de Calidade e Avaliación Ambiental dous órganos dependentes da mesma Administración.
Prazo de vixencia: o período de execución é de seis meses contados a partir do 7 de abril de 2014.
Santiago de Compostela, 16 de abril de 2014
RESOLUCIÓN do 11 de abril de 2014 pola que se fai pública a composición da Comisión Galega de Informes, Avaliación, Certificación e Acreditación (CGIACA) logo da renovación da metade dos seus membros e a prórroga do mandato do seu presidente.
Axencia para a Calidade do Sistema Universitario de Galicia — II. Autoridades e persoal — 02/05/2014

O artigo 22 dos estatutos da Axencia para a Calidade do Sistema Universitario de Galicia (ACSUG) establece que a Comisión Galega de Informes, Avaliación, Certificación e Acreditación (CGIACA) estará constituída polo seu presidente ou presidenta, nomeado ou nomeada pola persoa titular do departamento que teña atribuídas as competencias en materia de universidades, entre persoas de recoñecido prestixio no ámbito universitario de Galicia, por proposta do Consello de Dirección da ACSUG; por seis vogais elixidos polo Consello de Dirección da ACSUG, nomeados a través da presidenta ou presidente deste, de entre destacados membros da comunidade académica e científica, e pola directora ou director da ACSUG que, con voz e sen voto, actuará como secretaria ou secretario desta.
O punto terceiro do citado artigo 22 establece que os vogais da CGIACA serán nomeados por un período de catro anos e procederase cada dous anos á renovación da metade deles. Indícase, así mesmo, que ningún vogal poderá ser proposto para outro período inmediato salvo que ocupase o cargo por un período non superior a dous anos.
Finalmente, disponse que a composición da CGIACA deberá publicarse no Diario Oficial de Galicia.
Unha vez realizados os trámites oportunos e renovados tres dos vogais da CGIACA polo Consello de Dirección, na súa xuntanza do 12 de xullo de 2013, así como unha vez nomeado o presidente desta por parte do conselleiro de Cultura, Educación e Ordenación Universitaria, logo da proposta de prorrogar o seu mandato por outros catro anos, realizada polo Consello de Dirección da ACSUG na xuntanza do 20 de decembro de 2013, faise pública a composición da CGIACA, que estará constituída polos seguintes membros:
1. Presidente: Miguel Ángel Santos Rego, catedrático de Teoría e Historia da Educación da Universidade de Santiago de Compostela.
2. Vocais:
a) María Bastida Domínguez, profesora contratada doutora de Organización de Empresas da Universidade de Santiago de Compostela.
b) María José Bravo Bosch, profesora titular de Dereito Romano da Universidade de Vigo.
c) Luis Castedo Ribas, catedrático de Teoría do Sinal e Comunicacións da Universidade da Coruña.
d) José Manuel González Herrán, catedrático de Literatura Española da Universidade de Santiago de Compostela.
e) Gustavo Rodríguez Fuentes, profesor titular da Escola Universitaria de Fisioterapia da Universidade de Vigo.
f) María Antonia Señarís Rodríguez, catedrática de Química Inorgánica da Universidade da Coruña.
3. Secretario: José Eduardo López Pereira, director da ACSUG.
Santiago de Compostela, 11 de abril de 2014
CORRECCIÓN de erros. Lei 9/2013, do 19 de decembro, do emprendemento e da competitividade económica de Galicia.
Presidencia da Xunta de Galicia — I. Disposicións xerais — 26/02/2014

Advertidos erros na citada Lei do emprendemento e da competitividade económica de Galicia, publicada no Diario Oficial de Galicia número 247, do 27 de decembro de 2013 (versión en lingua castelá), procédese á súa corrección na referida versión.
DECRETO 17/2014, do 6 de febreiro, polo que se dispón o nomeamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 21/02/2014

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10.3 do Decreto 227/1995, do 20 de xullo, sinala entre os vogais representantes da Administración autonómica dous en representación da Consellería de Pesca, Marisqueo e Acuicultura, actual Consellería do Medio Rural e do Mar, catro en representación da Consellería de Política Territorial, Obras Públicas e Vivenda, actual Consellería de Medio Ambiente, Territorio e Infraestruturas e un en representación da Secretaría Xeral de Turismo, actual Axencia Turismo de Galicia.
Por conseguinte e vistas as propostas de cesamento e nomeamento remitidas polas respectivas consellerías, é preciso proceder á renovación dos seguintes vogais representantes da Consellería do Medio Rural e do Mar, Consellería de Medio Ambiente, Territorio e Infraestruturas e da Axencia Turismo de Galicia, por proposta da conselleira do Medio Rural e do Mar e logo de deliberación do Consello da Xunta de Galicia na súa reunión do día seis de febreiro de dous mil catorce,
Artigo 1
O nomeamento como vogal titular do Consello de Administración do ente público Portos de Galicia, en representación da Consellería do Medio Rural e do Mar:
– Ascensión Labella Lozano.
Artigo 2
O nomeamento como vogal do Consello de Administración do ente público Portos de Galicia, en representación da Consellería de Medio Ambiente, Territorio e Infraestruturas:
– María del Camino Triguero Salas.
Artigo 3
O nomeamento como vogal do Consello de Administración do ente público Portos de Galicia, en representación da Axencia Turismo de Galicia:
– María Nava Castro Domínguez.
Santiago de Compostela, seis de febreiro de dous mil catorce
RESOLUCIÓN do 11 de febreiro de 2014, da Secretaría Xeral do Mar, pola que se amplía de oficio o prazo de presentación de solicitudes para as axudas convocadas pola Orde do 30 de decembro de 2013 pola que se establecen as bases reguladoras xerais e a convocatoria para o ano 2014, para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiados nun 75 % polo Fondo Europeo de Pesca (FEP), que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos.
Consellería do Medio Rural e do Mar — III. Outras disposicións — 20/02/2014

O 23 de xaneiro de 2014 publicouse no
Diario Oficial de Galicia
(DOG) a orde de bases reguladoras xerais e de convocatoria de axudas antes mencionada.
No artigo 11 desa orde establécese que para a anualidade 2014 o prazo de presentación de solicitudes será dun mes contado desde o día seguinte ao da súa publicación no DOG.
A consecuencia dos danos causados nos bancos marisqueiros pola serie de temporais rexistrados neste inverno na costa galega, e que aínda seguen achegándose, vista a proposta da Dirección Xeral de Desenvolvemento Pesqueiro, co obxecto de facilitarlles ás posibles entidades solicitantes a avaliación da situación actual e a preparación dos proxectos que permitan restaurar os bancos marisqueiros e as poboacións de bivalvos danadas, e coa intención de acadar a maior concorrencia posible,
Considerando que:
1º. O artigo 49.1 da Lei 30/1992, do 26 de novembro, de réxime xurídico das administracións públicas e do procedemento administrativo común (en diante, LRXPAC), regula a posibilidade de concesión de oficio dunha ampliación dos prazos establecidos, que non exceda a metade deles, se as circunstancias o aconsellan e con iso non se prexudican dereitos de terceiros.
2º. Na data desta resolución non rematou o prazo de presentación de solicitudes.
Consonte o manifestado e de conformidade coa competencia atribuída na disposición derradeira segunda da mencionada orde,
Primeiro. Ampliar de oficio, en 15 días, o prazo de presentación de solicitudes para a convocatoria de 2014 das referidas axudas. Polo tanto o último día para a presentación de solicitudes será o día 10 de marzo.
Segundo. Ordenar a publicación no
Diario Oficial de Galicia
desta resolución para coñecemento dos interesados.
De conformidade co disposto no artigo 49.3 da LRXPAC, os acordos sobre ampliación de prazos non serán recorribles.
Santiago de Compostela, 11 de febreiro de 2014
CORRECCIÓN de erros. Resolución do 22 de xaneiro de 2014, da Secretaría Xeral do Mar, pola que se dá publicidade ás axudas concedidas ao abeiro da Orde do 19 de xullo de 2013 pola que se establecen as bases reguladoras xerais e se convocan para o ano 2013, en réxime de concorrencia competitiva axudas a proxectos colectivos, financiados polo FEP, para a xestión de zonas de produción, conservación, protección e sustentabilidade da explotación dos recursos mariños que permitan mellorar as condicións de vida e traballo das persoas que se dedican a esta actividade e que contribúan a conservación do medio mariño e as súas especies (Diario Oficial de Galicia número 145, do 31 de xullo de 2013).
Consellería do Medio Rural e do Mar — III. Outras disposicións — 20/02/2014

Advertido un erro na citada resolución, publicada no Diario Oficial de Galicia número 25, do 6 de febreiro de 2014, cómpre facer a seguinte corrección:
No anexo da páxina 5030 deberase incluír o seguinte beneficiario e a correspondente axuda concedida.
ORDE do 22 de abril de 2014 pola que se modifica a Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014.
Consellería do Medio Rural e do Mar — III. Outras disposicións — 02/05/2014

A Orde do 18 de febreiro de 2014, publicada no
Diario Oficial de Galicia
núm. 37, do 24 de febreiro, regula a aplicación en Galicia dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014. Esta orde, consonte o establecido no marco regulatorio estatal aplicable e, máis en concreto, na Orde AAA/1787/2013, do 1 de outubro, establece no seu artigo 39.2, que o período de comunicación das cesións de dereitos de pagamento único para a campaña 2014 se inicia o mesmo día en que se inicie o prazo de presentación da solicitude unificada 2014 e finaliza seis semanas antes da data límite para a dita presentación.
Pola súa parte, a disposición derradeira segunda do Real decreto 1680/2009, do 13 de novembro, faculta o ministro de Medio Ambiente e Medio Rural e Mariño, actualmente ministro de Agricultura, Alimentación e Medio Ambiente, para modificar as datas que se establecen nel.
En uso desa facultade, a Orde AAA/426/2014, do 14 de marzo, modifica de novo o prazo do período de comunicación das cesións de dereitos de pagamento único para a campaña 2014, e é preciso modificar, no mesmo senso, o artigo 39.2 da Orde do 18 de febreiro de 2014.
En consecuencia, conforme o previsto no artigo 30.I.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, así como a Lei 1/1983, do 22 de febreiro, reguladora da Xunta e da súa Presidencia,
Artigo único. Modificar o prazo establecido no artigo 39.2 da Orde do 18 de febreiro de 2014 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2014, como segue:
Para a campaña 2014 o período de comunicación á Administración das cesións de dereitos de pagamento único coincidirá no seu inicio e remate co prazo establecido para a presentación da solicitude unificada 2014.
Disposición derradeira única
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de abril de 2014
ORDE do 11 de abril de 2014 pola que se modifica a autorización do centro privado ICA, do concello de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 02/05/2014

O representante da titularidade do centro privado ICA, do concello de Vigo (Pontevedra), solicita a supresión do ciclo formativo de grao medio (CM) Coidados auxiliares de enfermaría e do ciclo formativo de grao superior (CS) Desenvolvemento de aplicacións informáticas; e a autorización do CM Atención a persoas en situación de dependencia e da educación secundaria para persoas adultas.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir o CM Coidados auxiliares de enfermaría e o CS Desenvolvemento de aplicacións informáticas no centro privado ICA, de Vigo.
2. Autorizar o CM Atención a persoas en situación de dependencia e a educación secundaria para persoas adultas, no centro privado que se sinala:
Denominación xenérica: centro privado.
Denominación específica: ICA.
Código: 36024082.
Enderezo: r/ Portela, 12.
Localidade: Vigo.
Concello: Vigo.
Provincia: Pontevedra.
Titulares: Mª Carmen Martínez Sánchez e José Ramón López Vázquez.
Composición resultante:
– 1 CM Atención a persoas en situación de dependencia (2 unidades para 20 alumnos/as
cada unha).
– 1 CS Administración de sistemas informáticos en rede (2 unidades para 20 alumnos/as
cada unha).
– Educación secundaria para persoas adultas: nivel I e II (2 unidades).
Segundo.
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo de informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de abril de 2014
DECRETO 49/2014, do 16 de abril, polo que se aproba o cambio de titularidade do treito da AC-444 entre o punto quilométrico 0+000 e o punto quilométrico 0+570 a prol do Concello de Negreira.
Consellería de Medio Ambiente, Territorio e Infraestruturas — III. Outras disposicións — 02/05/2014

A teor do previsto no artigo 9.5 da Lei 8/2013, do 8 de xuño, de estradas de Galicia, os cambios de titularidade das travesías urbanas ou de tramos delas que estean incluídos no inventario de travesías da súa Administración titular, cando adquiran a consideración de vías urbanas, se realicen a favor do concello polo que discorran e exista acordo entre este e a Administración titular da estrada, poderán ser aprobados pola consellería competente en materia de estradas. No resto dos casos, deberán ser aprobados, de forma motivada, por decreto da Xunta de Galicia, por proposta da citada consellería.
O Concello de Negreira solicita á Consellería de Medio Ambiente, Territorio e Infraestruturas o cambio de titularidade da avenida das Brañas (AC-444).
A Axencia Galega de Infraestruturas emitiu informe favorable sobre o cambio de titularidade do treito da AC-444 entre o p.q. 0+000 e o p.q. 0+570 (límite co Concello de Negreira).
Polo exposto, consonte o previsto na Lei 8/2013, do 8 de xuño, de estradas de Galicia, tras o acordo entre as administracións afectadas, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día dezaseis de abril de dous mil catorce,
Artigo 1
Apróbase o cambio de titularidade a prol do Concello de Negreira do treito da estrada AC-444 entre o p.q. 0+000 e o p.q. 0+570.
Artigo 2
En aplicación dos números 4 e 6 do artigo 10 da Lei 8/2013, do 8 de xuño, de estradas de Galicia, o Concello de Negreira deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
A entrega da vía formalizarase no prazo dos dous meses seguintes á publicación deste decreto no Diario Oficial de Galicia mediante a sinatura da correspondente acta de entrega.
Artigo 4
Correspóndenlle ao Concello de Negreira, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, dezaseis de abril de dous mil catorce
RESOLUCIÓN do 6 de febreiro de 2014 pola que se dá publicidade ás axudas concedidas ao abeiro da Resolución do 29 de abril de 2013 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para incentivar o turismo mediante mellora das infraestruturas de establecementos hoteleiros do grupo I, albergues turísticos, empresas de servizos turísticos complementarios e restaurantes na Comunidade Autónoma de Galicia, e se procede á súa convocatoria para o ano 2013.
Axencia Turismo de Galicia — III. Outras disposicións — 14/02/2014

En cumprimento do disposto no artigo 15.1 da Lei 9/1997, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e de boas prácticas na Administración pública galega, así como no artigo 20 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 04.A2.761A.770.0, cun crédito orzamentario inicial de 850.000 euros, máis unha ampliación de crédito de 63.944,40 euros, que figuran no anexo desta resolución, concedidas ao abeiro da Resolución do 29 de abril de 2013 pola que se establecen as bases reguladoras para a concesión, en réxime de concorrencia competitiva, das subvencións a entidades privadas para incentivar o turismo mediante a mellora de infraestruturas dos establecementos hoteleiros do grupo I, albergues turísticos, empresas de servizos turísticos complementarios e restaurantes na Comunidade Autónoma de Galicia, e se procede á súa convocatoria para o ano 2013.
Santiago de Compostela, 6 de febreiro de 2014
RESOLUCIÓN do 3 de febreiro de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 14/02/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán aos organismos responsables na Comunidade Autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Biocontrol e Calidade Alimentaria, S.L.U.
3. Data:
Do 24 ao 27 de marzo de 2014.
4. Lugar de celebración:
Asociación de Empresarios do Polígono Industrial do Salnés.
Polígono do Salnés, Sete Pías, parcela 101, Edificio Multiusos.
36630 Cambados (Pontevedra).
5. Número de prazas:
30 alumnos.
6. Dirixido a:
Todo o persoal auxiliar das empresas que apliquen e/o manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo I.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente con que poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 3 de febreiro de 2014
ORDE do 27 de xaneiro de 2014 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 16 de maio de 2013.
Consellería de Cultura, Educación e Ordenación Universitaria — III. Outras disposicións — 14/02/2014

Por Orde do 16 de maio de 2013 (DOG do 21 de maio), regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2013.
O artigo 10 establece que a Consellería de Cultura, Educación e Ordenación Universitaria publicará o anuncio de exposición das listaxes definitivas das persoas beneficiarias, coa indicación da contía que lle corresponde a cada alumno, no Diario Oficial de Galicia.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2013, prazo outubro, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, Oficina de Atención ao Cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición, perante a Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de xaneiro de 2014
RESOLUCIÓN do 10 de febreiro de 2014, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no terceiro cuadrimestre do ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/02/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo un. Dar publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2013, que se incorpora como anexo I a esta resolución.
Artigo dous. Darlle publicidade á relación dos convenios subscritos pola Vicepresidencia e Consellería de Presidencia, Administracións Públicas e Xustiza nos meses de maio, xuño, xullo e agosto do ano 2013, que se incorpora como anexo II a esta resolución.
Santiago de Compostela, 10 de febreiro de 2014
CORRECCIÓN de erros. Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014, publicada no Diario Oficial de Galicia número 249, do 31 de decembro de 2013.
Presidencia da Xunta de Galicia — I. Disposicións xerais — 17/02/2014

Advertidos erros na citada lei, na versión en galego, publicada no
Diario Oficial de Galicia
número 249, do 31 de decembro de 2013, cómpre efectuar as seguintes correccións:
No artigo 2.Un. Páxina 52596, onde di: «… representan 3.833.570.031 euros, …», debe dicir: «… representan 3.835.195.031 euros, …».
DECRETO 16/2014, do 6 de febreiro, polo que se dispón o cesamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 21/02/2014

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, sendo todos eles nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10.3 do Decreto 227/1995, do 20 de xullo, sinala entre os vogais representantes da Administración autonómica: dous en representación da Consellería de Pesca, Marisqueo e Acuicultura, actual Consellería do Medio Rural e do Mar, catro en representación da Consellería de Política Territorial, Obras Públicas e Vivenda, actual Consellería de Medio Ambiente, Territorio e Infraestruturas, e un en representación da Secretaría Xeral de Turismo, actual Axencia Turismo de Galicia.
Por conseguinte e vistas as propostas de cesamento e nomeamento remitidas polas respectivas consellerías, é preciso proceder á renovación dos seguintes dos vogais representantes da Consellería do Medio Rural e do Mar, da Consellería de Medio Ambiente, Territorio e Infraestruturas e da Axencia Turismo de Galicia, polo que por proposta da conselleira do Medio Rural e do Mar e logo de deliberación do Consello da Xunta de Galicia na súa reunión do día 6 de febreiro de 2014
Artigo 1
O cesamento como vogal do Consello de Administración do ente público Portos de Galicia, en representación da Consellería do Medio Rural e do Mar, agradecéndolle os servizos prestados, de Francisco José Vidal-Pardo Pardo.
Artigo 2
O cesamento como vogal do Consello de Administración do ente público Portos de Galicia, en representación da Consellería de Medio Ambiente, Territorio e Infraestruturas, agradecéndolle os servizos prestados, de Miguel Rodríguez Bugarín.
Artigo 3
O cesamento como vogal do Consello de Administración do ente público Portos de Galicia, en representación da Secretaría Xeral de Turismo, agradecéndolle os servizos prestados, de José Paz Gestoso.
Santiago de Compostela, 6 de febreiro de 2014
RESOLUCIÓN do 5 de febreiro de 2014 pola que se resolve a convocatoria de actividades de inmersión lingüística en inglés dirixidas ao alumnado de sexto curso de educación primaria e de educación secundaria obrigatoria para centros docentes dependentes desta consellería.
Consellería de Cultura, Educación e Ordenación Universitaria — III. Outras disposicións — 17/02/2014

A Consellería de Cultura, Educación e Ordenación Universitaria, por Resolución do 5 de xullo de 2013, DOG do 15 de xullo, estableceu as bases reguladoras e convocou actividades de inmersión lingüística en inglés dirixidas a alumnado de sexto curso de educación primaria e de educación secundaria obrigatoria para centros docentes dependentes da Consellería de Cultura, Educación e Ordenación Universitaria.
Unha vez rematado o procedemento previo á concesión das actividades de inmersión lingüística establecidas na convocatoria, cómpre facer pública a relación definitiva dos centros seleccionados destas actividades, os centros suplentes e os centros excluídos, de acordo co establecido no artigo 10.6 da devandita resolución,
Primeiro. Publicar a listaxe dos centros seleccionados coa puntuación obtida, os centros suplentes e os centros excluídos.
Segundo. Contra esta resolución, os interesados poderán interpoñer potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto cos artigos 107.1, 116 e 117 da Lei 30/1992, do 26 de novembro, de réxime xurídico das administracións publicas e do procedemento administrativo común ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de febreiro de 2014
6º educación primaria:
1º ESO:
2º ESO:
3º ESO:
4º ESO:
6º educación primaria:
2º ESO:
3º ESO:
4º ESO:
CORRECCIÓN de erros. Resolución do 21 de xaneiro de 2014, da Dirección Xeral de Traballo e Economía Social, pola que se dispón a inscrición no rexistro e a publicación no Diario Oficial de Galicia do II convenio colectivo de Autopista Central Gallega, C.E.S.A.
Consellería de Traballo e Benestar — III. Outras disposicións — 19/02/2014

Advertida omisión dos anexos I e II no DOG nº 26, publicado o 7.2.2014, cómpre proceder á súa publicación.
ORDE do 6 de febreiro de 2014 pola que se autoriza o cambio de denominación do colexio de educación infantil e primaria Antonio Vázquez Vázquez de Rairiz de Veiga.
Consellería de Cultura, Educación e Ordenación Universitaria — III. Outras disposicións — 19/02/2014

De conformidade co previsto no artigo 8.1º do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro, DOG do 21 de outubro, por proposta da Dirección Xeral de Centros e Recursos Humanos,
Autorizar o cambio de denominación específica do seguinte centro:
Provincia: Ourense.
Concello: Rairiz de Veiga.
Código: 32011032.
Denominación actual: Colexio de Educación Infantil e Primaria Antonio Vázquez Vázquez.
Nova denominación: Colexio de Educación Infantil e Primaria Carlos Cid Arregui.
Santiago de Compostela, 6 de febreiro de 2014
RESOLUCIÓN do 31 de xaneiro de 2014 pola que se publican as subvencións concedidas ao abeiro da Orde do 30 de abril de 2013 pola que se establecen as bases reguladoras para a concesión, en réxime de concorrencia competitiva, das subvencións a concellos de Galicia para revitalización do comercio de proximidade e potenciación dunha rede galega de mercados de abastos excelentes, cofinanciadas polo Feder, no marco do programa operativo Feder Galicia 2007-2013, e se procede á súa convocatoria para o ano 2013 (código de procedemento IN223A).
Consellería de Economía e Industria — III. Outras disposicións — 19/02/2014

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por Resolución do 12 de agosto de 2013 do conselleiro de Economía e Industria, relacionadas no anexo.
Norma reguladora: Orde do 30 de abril de 2013 (DOG núm. 88, do 8 de maio) pola que se establecen as bases reguladoras para a concesión, en réxime de concorrencia competitiva, das subvencións a concellos de Galicia para revitalización do comercio de próximidade e potenciación dunha rede galega de mercados de abastos excelentes, cofinanciadas polo Feder, no marco do programa operativo Feder Galicia 2007-2013, e se procede á súa convocatoria para o ano 2013 (código de procedemento IN223A). Crédito orzamentario: 4.500.00,00 euros.
Aplicación orzamentaria: 08.02.751-A.761.3.
Santiago de Compostela, 31 de xaneiro de 2014
ORDE do 11 de febreiro de 2014 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa e a súa ría.
Consellería do Medio Rural e do Mar — II. Autoridades e persoal — 18/02/2014

O texto refundido da Lei de portos do Estado e da mariña mercante, o Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento de Itziar Rodríguez Aguirre como vogal no Consello de Administración da Autoridade Portuaria de Vilagarcía de Arousa e a súa ría.
Santiago de Compostela, 11 de febreiro de 2014
ORDE do 11 de febreiro de 2014 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa e a súa ría.
Consellería do Medio Rural e do Mar — II. Autoridades e persoal — 18/02/2014

O texto refundido da Lei de portos do Estado e da mariña mercante, o Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Javier Martínez Aranzábal como vogal no Consello de Administración da Autoridade Portuaria de Vilagarcía de Arousa e a súa ría, agradecéndolle os servizos prestados.
Santiago de Compostela, 11 de febreiro de 2014
CORRECCIÓN de erros. Lei 13/2013, do 23 de decembro, de caza de Galicia.
Presidencia da Xunta de Galicia — I. Disposicións xerais — 24/02/2014

Advertidos erros na citada Lei de caza de Galicia, publicada no Diario Oficial de Galicia número 4, do 8 de xaneiro de 2014, cómpre proceder á súa corrección nos seguintes termos:
Na páxina 535 e seguintes, en todo o texto articulado:
Onde di: «...órgano territorial da dirección competente en materia de conservación da natureza…», debe dicir: «...órgano territorial de dirección competente en materia de conservación da natureza...».
Onde di: «...persoa titular do órgano territorial da dirección competente en materia de conservación da natureza, …», debe dicir: «...persoa titular do órgano territorial de dirección competente en materia de conservacion da natureza, …».
CORRECCIÓN de erros. Resolución do 7 de xaneiro de 2014 pola que se dá publicidade aos convenios de colaboración subscritos no terceiro cuadrimestre do ano 2013.
Axencia Turismo de Galicia — III. Outras disposicións — 18/02/2014

Advertidos erros na resolución publicada no Diario Oficial de Galicia núm. 9, do 15 de xaneiro de 2014, cómpre a súa corrección:
Na páxina 1606, onde di: «Convenio de colaboración entre a Axencia Turismo de Galicia e Turismo de Sanxenxo, S.L. para a realización de actividades de fomento do turismo», debe dicir: «Convenio de colaboración entre a Axencia Turismo de Galicia e Turismo de Sanxenxo, S.L. para a realización de actividades de fomento do turismo, cofinanciado polo Fondo Europeo de Desenvolvemento Rexional no marco do programa operativo Feder Galicia 2007-2013, TP 5.57.5».
Onde di: «Convenio de colaboración entre a Axencia Turismo de Galicia e os concellos galegos do Camiño Francés para actuacións de limpeza e mantemento do Camiño Francés e de atención e información ao peregrino», debe dicir: «Convenio de colaboración entre a Axencia Turismo de Galicia e os concellos galegos do Camiño Francés para actuacións de limpeza e mantemento do Camiño Francés e de atención e información ao peregrino, parcialmente cofinanciado polo Fondo Europeo de Desenvolvemento Rexional no marco do programa operativo Feder Galicia 2007-2013, TP 5.57.1».
RESOLUCIÓN do 18 de decembro de 2013, da Xefatura Territorial de Pontevedra, pola que se procede á publicación das subvencións concedidas ao abeiro da Resolución do 21 de xuño de 2013 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo Fondo Social Europeo (FSE), e se procede á súa convocatoria para o ano 2013 (Diario Oficial de Galicia número 124, do 2 de xullo).
Vicepresidencia e Consellería de Presidencia, Administracións Públicas e Xustiza — III. Outras disposicións — 18/02/2014

O artigo 23.2 da Resolución pola que se establecen as bases e se convocan as axudas dispón que as subvencións concedidas serán obxecto de publicación segundo o previsto no artigo 15 da Lei 9/2007, do 13 de xuño, de subvencións de Galicia, e nos artigos 6 e 7.2.d) do Regulamento (CE) 1828/2006 da Comisión, con indicación da norma reguladora, entidade beneficiaria, programa e crédito orzamentario, contía e finalidade da axuda.
Polo exposto,
Ordenar a publicación no Diario Oficial de Galicia das subvencións concedidas ás entidades que, en aplicación do artigo 13 da Resolución do 21 de xuño de 2013 de convocatoria das axudas, resultaron beneficiarias ao quedar crédito libre por renuncias.
Pontevedra, 18 de decembro de 2013
Procedemento: SI437A.
Norma reguladora: Resolución do 21 de xuño de 2013 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo Fondo Social Europeo (FSE), e se procede á súa convocatoria para o ano 2013.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades.
Crédito liberado por renuncias: 2.679,66 euros, con cargo á aplicación orzamentaria 05.11.313B.480.0, cofinanciado ao 80 % polo Fondo Social Europeo a través do programa operativo de Galicia 2007-2013, eixe 2, tema prioritario 69.
ORDE do 31 de xaneiro de 2014 pola que se crea o Rexistro Auxiliar da Área Provincial de Turismo de Ourense.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/02/2014

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas por proposta da consellería ou entidade correspondente e logo de informe da Oficina de Rexistro Xeral.
Con data do 9 de outubro de 2012 publícase no Diario Oficial de Galicia o Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos.
Así, a Axencia Turismo de Galicia asume as competencias, recursos e medios materiais que lle corresponden á Secretaría Xeral para o Turismo, aos servizos de turismo nas xefaturas territoriais, á Sociedade de Imaxe e Promoción Turística de Galicia, S.A. e ao consorcio Instituto de Estudos Turísticos, desde o momento en que se produza a extinción da súa personalidade xurídica.
O artigo 26 do Decreto 196/2012 configura as áreas provinciais da Axencia e sinala que as áreas da Axencia en cada provincia, con nivel orgánico equivalente a servizo, teñen encomendada a xestión de competencias desta no respectivo ámbito territorial.
Conforme o anterior, resulta preciso proceder á creación do Rexistro da Área Provincial de Turismo de Ourense, sito na rúa Curros Enríquez nº 1-3, no concello de Ourense.
Polo exposto e en uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Créase o Rexistro da Área Provincial de Turismo de Ourense, sito na rúa Curros Enríquez nº 1-3, no concello de Ourense.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 31 de xaneiro de 2014
RESOLUCIÓN do 31 de decembro de 2013, da Secretaría Xeral de Medio Rural e Montes, de adxudicación das axudas solicitadas ao abeiro da Orde do 3 de abril de 2013, pola que se procede á apertura do prazo para a presentación da renovación do compromiso polos titulares de explotacións beneficiarios das axudas establecidas na Orde do 18 de abril de 2008, pola que se establecen as bases reguladoras das subvencións destinadas ao fomento de sistemas de produción de razas gandeiras autóctonas en réximes extensivos (Diario Oficial de Galicia número 79, do 24 de abril de 2008).
Consellería do Medio Rural e do Mar — III. Outras disposicións — 18/02/2014

Consonte o establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
De acordo co artigo 3 (Tramitación e resolución) da Orde do 3 de abril de 2013, en todo o referido á contía, requisitos, autorizacións, tramitación e resolución, observarase o disposto na citada Orde do 18 de abril de 2008 pola que se establecen as bases que regulan a concesión das axudas destinadas ao fomento de sistemas de produción de razas gandeiras autóctonas en réximes extensivos (Diario Oficial de Galicia número 79, do 24 de abril).
En virtude do anterior, a Secretaría Xeral de Medio Rural e Montes, por delegación da conselleira,
Admitir as solicitudes de axuda, polo importe que se indica aos beneficiarios relacionados no anexo I.
Rexeitar as solicitudes de axuda presentadas polos interesados relacionados no anexo II, con base na devandita convocatoria.
Contra a presente resolución cabe interpor potestativamente recurso de reposición ante a conselleira do Medio Rural e do Mar, no prazo dun mes, contado a partir do día seguinte ao da súa notificación, de conformidade co establecido nos artigos 107, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente, recurso contencioso-administrativo ante o órgano xurisdicional contencioso-administrativo competente, no prazo de dous meses, contados a partir do día seguinte ao da súa notificación.
Santiago de Compostela, 31 de decembro de 2013
– Finalidade: fomento de sistemas de produción de razas gandeiras autóctonas en réximes extensivos.
– Aplicación orzamentaria 2013 12 22 713C 771.4, proxecto 2010 00976.
– Finalidade: fomento de sistemas de produción de razas gandeiras autóctonas en réximes extensivos.
– Listado de solicitudes de axudas rexeitadas ao abeiro da Orde do 3 de abril de 2013.